Diari Oficial de la Generalitat Valenciana


Sumari del DOGV 9522, del 30-01-2023 (2023/550)

RESOLUCIÓ de 19 de gener de 2023, del director gerent del Consorci Espacial Valencià - Val Space Consortium (VSC), per la qual es dona publicitat a una delegació de competències adoptada en la Junta de Govern.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9522

Data del DOGV
:   30-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/550


Data del document
:   19-01-2023

Organisme emissor
:   Consorci Espacial València

Tipus de document
:   Resolució

RESOLUCIÓ de 19 de gener de 2023, del director gerent del Consorci Espacial Valencià - Val Space Consortium (VSC), per la qual es dona publicitat a una delegació de competències adoptada en la Junta de Govern. [2023/550]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOGV 6227, 16.03.2010), atribueixen a la seua junta de govern diferents competències en relació a la gestió ordinària d'aquest.  
Reunida la junta de govern esmentada, en data 18 de gener de 2023, va adoptar un acord de delegació d'aquestes competències, tot això de conformitat amb els mencionats estatuts.  
En virtut d'açò, atés el que disposa l'article 131 de la Llei 39/2015, d'1 d'octubre, del procediment administratiu comú de les administracions públiques, aquesta gerència resol:  
  
Primer  
Donar publicitat a través de la inserció en el Diari Oficial de la Generalitat Valenciana, a la següent delegació de competències efectuada per la Junta de Govern del Consorci Espacial Valencià, en sessió celebrada el 18 de gener de 2023, amb l'abast que igualment es determina:  
Delegació de la Junta de Govern en el director gerent per a la formalització o rescissió de contractes laborals indefinits d'activitats cientificotècniques regulats per la Llei 14/2011 de la Ciència, la Tecnologia i la Innovació, i les seues posteriors modificacions, que hagen de prestar els seus serveis en el VSC.  
  
Contra aquesta resolució, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb què establix els articles 10.1 a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja mencionats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que les persones interessades en puguen interposar qualsevol altre que estimen procedent.  
  
València, 19 de gener de 2023.- El director gerent del Consorci Espacial Valencià - Val Space Consortium (VSC): David Argilés Ortiz.